бл҃говолѝ у́бѡ гдс̑и, бы́ти на́мъ служи́телємъ но́вагѡ твоегѡ̀ завѣ́та, слуга́мъ ст҃ы́хъ твои́хъ та́инствъ, пріимѝ на́съ приближа́ющихся ст҃о́му твоему̀ же́ртвеннику, по мно́жеству ми́лости твоея̀, да бу́демъ досто́йни приноси́ти тебѣ̀ слове́сную сію̀ и безкро́вную же́ртву ѡ на́шихъ согрѣше́ніихъ и ѡ людски́хъ невѣ́жествіихъ: ю́же пріе́мъ во ст҃ы́й и пренбс̑ный, и мы́сленный тво́й же́ртвенникъ, въ воню̀ бл҃гоуха́нія, возниспослѝ на́мъ бл҃года́ть ст҃а́гѡ твоегѡ̀ дх҃а